Director: Sunil Kumar; Cinematographer: Sunil KumarDuration: 00:18:14; Aspect Ratio: 1.778:1; Hue: 356.500; Saturation: 0.167; Lightness: 0.273; Volume: 0.227; Cuts per Minute: 0.055; Words per Minute: 107.663Summary: साराडीह के बैराज से कई गांव प्रभावित होने वाले हैं। जिनमें एक गांव ‘सकराली’ भी है। भोगीलाल गांव सकराली के किसान हैं। जिनकी जमीन भी डूब में आ रही है। इस गांव के 700-800 परिवारों की जमीन महानदी के बीच स्थित टापू में है और यह सभी प्रभावित होने वाले हैं। साराडीह बैराज के खिलाफ चलने वाले आन्दोलन में सकराली गांव प्रमुख भूमिका निभा रहा है। महानदी के बीच स्थित यह टापू लगभग 15 किमी लम्बा और चौड़ाई औसतन एक या डेढ़ किमी है। इस टापू में कई गांव के किसान खेती करते हैं। साराडीह, उपनी, नवापारा, बसंतपुर, सिरियगढ़, मांजरकूथ और सकराली गांव के लोगों की जीविका का मुख्य हिस्सा इसी टापू से आता है। क्योंकि यह टापू महानदी द्वारा बहाकर लई गई मिट्टी से बना है इसलिए यह बहुत ही उपजाऊ है। जिसमें धान, उड़द, मूंग, झुनगा, बैगन, लाल भाजी, पालक, पताल, रमकलिया, जोन्हरा, करेला जैसे कई तरह फसलें पैदा होती हैं। सिंचाई की कोई समस्या नहीं है मात्र एक दिन के बोर पर 15, 20, 25 फुट पर आसानी से पानी मिल जाता है। यह जमीन दूसरी जगह की तुलना में तीन गुना उपजाऊ और तीन गुना अधिक पैदावार देती है। यदि यह डूब जाएगा तो इन गांवों के जीने का आधार ही खत्म हो जाएगा। सरकार कह रही है कि यह जमीन नहीं डूबेगा। लेकिन किसानों का कहना है कि उस टापू के चारों तरफ 8-10 फुट पानी साल भर भरा रहेगा तो हम किसान लोग वहां अपने हल, बैल ट्रैक्टर अन्य जानवर, आदि के साथ कैसे जाएंगे? गांव वालों की मुख्य मांग है कि उन्हें मुवावजा देने के बजाय टापू पर जाने की सुविधा कर दी जाय तो यह उनके लिए ज्यादा बेहतर होगा। इसके लिए वह ब्लॉक ऑफिस से लेकर रायपुर मुख्यमंत्री रमन सिंह से मिल चुके हैं लेकिन अभी तक कोई ठोस आश्वासन नहीं मिला है।
मतलब काफी दिनों से.....! बहुत दिनों से, किसी को नहीं मालूम है कि कब से कमाते-खाते हैं. लेकिन सब कमाते-खाते आ रहे हैं. जैसे इस जमीन से हमारा काम चलता है वैसे ही उस जमीन से काम चलता है.
कोई ग्राम सभा, कोई मीटिंग.....? ऐसा कुछ भी किसी गाँव में नहीं हुआ.